[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Zahkna: vo\u0303istlused on sportlaste pidupa\u0308evad, kuid o\u0303iget peomeeleolu veel pole"}, {"text_idx": "#000004", "text": "Laskesuusatamise maailma karika etapil Ruhpoldingus lo\u0303petas Kalev Ermits parima eestlasena 56. kohal. Vo\u0303istlusega noormees rahule ei ja\u0308a\u0308nud. 89. kohal lo\u0303petanud Rene Zahkna so\u0303nul on vo\u0303istlused sportlaste pidupa\u0308ev, kuid o\u0303iget peomeeleolu veel ei ole."}, {"text_idx": "#000005", "text": "\"Kuna aastavahetuse periood oli selline, et sain ainult rahulikult teha ja vaikselt enda keha ma\u0308ngu tagasi tuua, siis praegu ei ole ma veel vo\u0303istluskiirusega harjunud ehk vo\u0303istluskiiruse taluvust ei ole. Kui jalgadesse valu lo\u0308o\u0308b, siis sellega ei ole harjunud. Tegelikult vo\u0303iks olla nii, et kui see valu lo\u0308o\u0308b, siis see vo\u0303iks magus olla, et on mo\u0303nus ja paned edasi. Homme ja\u0308lle vo\u0303istlus ja tuleb saada see maksimum ka\u0308tte,\" ra\u0308a\u0308kis Zahkna intervjuus ERR-ile."}, {"text_idx": "#000006", "text": "\"Praegu ma arvan, et on vale MK-lt ko\u0303rvale a\u0308ra to\u0303mmata. Terve suve oleme treeninud selle nimel. Vo\u0303istlused on sportlaste pidupa\u0308ev ja kuigi ma ei ole veel peomeeleolus, siis tuleb ikkagi kohal ka\u0308ia. Praegu ei ole see aeg, kus vaikselt nukrutseda, vaid tuleb sellest seisust, mis on, maksimum vo\u0303tta,\" ja\u0308tkas Zahkna, kes enne teateso\u0303itu on positiivne. \"Rada on siin piisavalt lai. Eelmisel aastal oli avaringi lamadestiirudes esimese ja viimase meeskonna vahe kaheksa sekundit. Rada on kiire ja lai, kari troppi ei jookse. Sel aastal esimene tiir vo\u0303iks sobida,\" lisas Zahkna."}, {"text_idx": "#000007", "text": "Ermits oma tulemusega rahule ei ja\u0308a\u0308nud. \"Ei saa u\u0308ldse rahul olla. U\u0308he trahviga tahaks end eespool na\u0308ha kui praegune koht. Natuke olen ise ka no\u0303utu, et kuhu kaovad need minutid. Ulme. Mu\u0308stiliselt palju tuli kaotust raja peal,\" ra\u0308a\u0308kis Ermits. \"Praegu ka\u0308ib juba viies MK-etapp. Pooled vo\u0303istlused on la\u0308inud ja o\u0303leko\u0303rsi ja\u0308a\u0308b u\u0308ha va\u0308hemaks. Varsti on hooaja lo\u0303pp ukse ees ja tuleb to\u0303deda, et selline oligi minu tase. Tahaks loota, et tuleb veel paar sa\u0308ravamat so\u0303itu ka va\u0308lja.\""}, {"text_idx": "#000008", "text": "\"Need so\u0303idud, mis on selja taga, nendega olen rahul ja samuti ei ole ka rahul, 50-50. Arvasin hooaja alguses, et la\u0308heb kehvemini, aga kokkuvo\u0303ttes on ta\u0308itsa hea kook tulnud sellest,\" ra\u0308a\u0308kis Siimer peale so\u0303itu. \"Siin on taset. Vo\u0303ib-olla liiga palju, aga see vo\u0303ib just olla arendav. See on nokk kinni, saba lahti olukord. Siin saab hea kogemuse. Talv on niigi vo\u0303istlusi ta\u0308is ehk juunioride vo\u0303istlusi ma rohkemaks ei paneks, vo\u0303ib-olla valiks ta\u0308htsamad so\u0303idud va\u0308lja.\""}, {"text_idx": "#000009", "text": "Siimeri laskmine on sel hooajal olnud enam-va\u0308hem, aga see eestlast ei rahulda. \"Enam-va\u0308hem laskmine mind ei rahulda. U\u0308hega on lastud pa\u0308ris palju. Ta\u0308na tuli ka u\u0308ks-u\u0308ks, aga see ei ole u\u0308ldse rahuldav, sest see on u\u0308ldse ko\u0303ige lihtsam tiir, kus lasta. Kui siin nulli ei saa, siis on midagi valesti tehtud,\" lisas Siimer."}, {"text_idx": "#000011", "text": "Reedel ja\u0308tkub laskesuusatamise MK-sari Ruhpoldingus naiste 4x6 km teateso\u0303iduga, millele saab kaasa elada ETV2 ja ERR-i spordiportaali vahendusel alates kella 15.15-st."}, {"text_idx": "#000012", "text": "Siimer teateso\u0303idu eel: raskel rajal suudan end paremini realiseerida"}, {"text_idx": "#000016", "text": "No\u0303utu Tomingas: see ei ole see, miks ma sporti teen"}, {"text_idx": "#000019", "text": "IBU kinnitas Otepa\u0308a\u0308 valmisolekut suvebiatloni maailmameistrivo\u0303istlusteks"}, {"text_idx": "#000021", "text": "Ko\u0303iv: Lindinger on teadlane, kes suudab aidata kogu Eesti suusasporti"}, {"text_idx": "#000023", "text": "Laskesuusakoondis lo\u0303petas eraldi treenivate sportlastega lepingu"}, {"text_idx": "#000024", "text": "Tuuli Tomingas suvebiatloni MM-ist: medalid na\u0308itavad, et seis on hea"}, {"text_idx": "#000026", "text": "Tomingas teenis suvebiatloni MM-il ho\u0303beda ka u\u0308hisstardist so\u0303idus"}, {"text_idx": "#000027", "text": "Tuuli Tomingas krooniti suvebiatlonis maailmameistriks"}, {"text_idx": "#000028", "text": "Otepa\u0308a\u0308 valmistub laskesuusatamise juunioride MM-iks"}, {"text_idx": "#000029", "text": "Tomingas tuli suvebiatloni MM-il ho\u0303bedale"}, {"text_idx": "#000030", "text": "Tuuli Tomingas saab teha ainult pu\u0308sti laskmise trenne"}, {"text_idx": "#000038", "text": "Rausberg ku\u0308mne naiskonnaga hooajast: loodame, et see ei ja\u0308a\u0308 viimaseks"}, {"text_idx": "#000045", "text": "ETV spordi lu\u0308hiuudised 29. septembril"}]